จับตาโควิด-19 ลามหนักอเมริกาใต้ กลายเป็นศูนย์กลางแพร่ระบาดต่อจากยุโรป
จับตาโควิด-19 ลามหนักอเมริกาใต้ กลายเป็นศูนย์กลางการแพร่ระบาดต่อจากยุโรป ขณะที่บราซิลมีผู้ติดเชื้อสะสม 3.1 แสนราย อยู่ในอันดับ 3 ของโลกหลายประเทศแถบอเมริกาใต้กำลังกลายเป็นศูนย์กลางการแพร่ระบาดแห่งใหม่ต่อจากยุโรป แม้ว่ารัฐบาลของประเทศต่างๆ จะมีการประกาศมาตรการล็อกดาวน์ แต่การบังคับใช้หละหลวม ระบบการตรวจคัดกรอง และการเก็บรายงานสถิติก็ยังไม่ได้มาตรฐานบราซิลมีสถานการณ์การแพร่ระบาดรุนแรงที่สุดในภูมิภาค วานนี้ (21 พ.ค.63 ) กระทรวงสาธารณสุขของบราซิล รายงานตัวเลขผู้เสียชีวิตจากโควิด-19 เพิ่มเป็น 20047 ศพ มีจำนวนผู้ติดเชื้อเพิ่ม 16730 ราย ส่งผลให้จำนวนผู้ป่วยสะสมอยู่ที่ 310087 ราย แซงอิตาลี อังกฤษ และสเปน ขึ้นมาเป็นประเทศที่มีผู้ป่วยโควิด-19 สูงสุดอันดับ 3 ของโลก ต่อจากสหรัฐฯ และรัสเซียการแพร่ระบาดของโควิด-19 ในบราซิลยังรุนแรงอย่างต่อเนื่อง ขณะที่ประธานาธิบดีชาอีร์ โบลโซนาโร ยืนกรานว่าจะเดินหน้าเปิดประเทศเพราะมองว่าปัญหาเศรษฐกิจพังนั้นร้ายแรงกว่าความเสียหายด้านสาธารณสุขส่วนประเทศอื่นๆ อย่าง เปรู ก็มีอัตราการเสียชีวิตสูงที่สุดแห่งหนึ่งของโลก โดยเปรูมีผู้ติดเชื้อสะสม 108769 ราย เสียชีวิต 3148 ศพในส่วนของชิลี ล่าสุดพบผู้ติดเชื้อเพิ่มเกือบ 4000 รายในรอบ 24 ชั่วโมง จำนวนผู้ติดเชื้อสะสมอยู่ที่ 57581 ราย เสียชีวิตแล้ว 589 ศพ ขณะเดียวกัน เม็กซิโก มีผู้ติดเชื้อสะสม 56594 ราย เสียชีวิตแล้วกว่า 6000 ศพ.
จับตาโควิด-19 ลามหนักอเมริกาใต้ กลายเป็นศูนย์กลางการแพร่ระบาดต่อจากยุโรป ขณะที่บราซิลมีผู้ติดเชื้อสะสม 3.1 แสนราย อยู่ในอันดับ 3 ของโลก
โควิด-19,ไวรัสโคโรน่า,ไวรัสโคโรนา,COVID-19,โควิดบราซิล,อเมริกาใต้,บราซิล